Diari Oficial de la Generalitat Valenciana


Sumari del DOGV 9169, del 08-09-2021 (2021/9021)

Extracte de la Resolució d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 subvenciones per a la supressió de barreres arquitectòniques per a persones majors.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9021


Data del document
:   11-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 subvenciones per a la supressió de barreres arquitectòniques per a persones majors. [2021/9021]  
BDNS (identif.): 582424.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/582424  
  
Primer. Persones beneficiàries  
Podran obtindre la condició de beneficiaris, les persones físiques que complisquen els requisits següents:  
a) Ser major de 60 anys.  
b) Que existisquen deficiències de caràcter motor o sensorial en el sol·licitant que li impedisquen o dificulten la seua mobilitat a través de mitjans normals.  
c) Que la sol·licitud estiga referida a elements relacionats amb les necessitats d'accessibilitat i comunicació, sent exclosos els que signifiquen una millora en la llar/edifici que no estiga directament relacionada amb els impediments físics i/o sensorials.  
d) Idoneïtat del sol·licitat per a cobrir la necessitat que requereix el subjecte, que s'acreditarà a través dels informes mèdic i social.  
2. El compliment d'aquestes condicions vindrà referit a la data de finalització del termini de presentació de sol·licituds.  
  
Segon. Finalitat  
Convocar subvencions en concepte de prestacions econòmiques individualitzades per a l'eliminació de barreres arquitectòniques, per a les persones majors.  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors (DOGV 7691, 05.01.2016).  
  
Quart. Import  
La quantia de la subvenció estarà en funció dels ingressos totals de la unitat familiar, del nombre de membres d'aquesta, del cost de l'activitat subvencionada i del mòdul màxim determinat en el present apartat, no podent excedir, en cap cas, d'aquest mòdul o del cost de l'activitat subvencionada. Els ingressos totals de la unitat familiar es computaran conformement al barem establit en l'ordre de bases. El mòdul econòmic màxim pel qual es regeixen aquestes prestacions per a l'eliminació de barreres arquitectòniques serà de 3.954,30 euros, d'acord amb la documentació aportada.  
  
Cinqué. Termini de presentació de sol·licituds  
El termini comprendrà des de l'endemà de la publicació d'aquesta resolució en el Diari Oficial de la Generalitat Valenciana i fins a l'1 d'octubre de 2021.  
  
València, 11 d'agost de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.